Seg usissen n wahil n umaṭṭaf n lwilaya n Tubiret i nexdem yakan deg uḥric n tesnarrayt, nufa-d dakken amaṭṭaf-agi ɣas akken yessaweḍ ad yessemres tutlayt tamaziɣt maca ur as-yefki ara tagnit i wakken ad d-tban akk di tedwilin i yellan, imi i d-tettban s tuget deg wayen yerzan isallen i d-yettilin d tasuqilt i wid yettwaxedmen s tutlayt taɛrabt anida i d-ttilin yiwen deffir wayeḍ (wid n taɛrabt deffir-s wid n tmaziɣt), ayagi yeǧǧa ineɣmasen ur xeddmen ara ayen iwatan iwakken ad d-awin isallen s tutlayt tamaziɣt, tettban-d daɣen deg tedwilin n unecraḥ d zhu anida nezmer ad d-nefk amedya s kra n tedwilin am (          ) deg-s i d-sɛeddayen tizlatin s tutlayt tamaziɣt ama d taqbaylit, tacawit, tacelḥit d waṭas nniḍen.